പൂര്ണമായും കറുപ്പണിഞ്ഞ് മുഖം മറച്ച് ബാറ്റ് വുമണ് വേഷത്തില് കിം കര്ദാഷ്യാന് ടെലിവിഷന് അവതാരകയും മോഡലുമായ കിം കര്ദാഷ്യാന് ഫാഷന്ലോകത്തെ ഏറ്റവും വലിയ മാമാങ്കമായ മെറ്റ് ഗാലയില് എല്ലാവര്ഷവും വ്യത്യസ്ത വേഷത്തിലാണ് എത്തുന്നത്. എന്നാല് ആരാധകരെയും മെറ്റ്ഗാലയെയും ഇത്തവണ കിം അക്ഷരാര്ഥത്തില് ഞെട്ടിച്ചു. കാരണം പൂര്ണമായും കറുപ്പണിഞ്ഞ് മുഖം മറച്ചാണ് കിം എത്തിയത്. അമേരിക്കയിലെ പ്രശസ്ത ഫാഷന്ബ്രാന്ഡായ ബലന്സിയാഗയാണ് ഈ വസ്ത്രം രൂപകല്പ്പന ചെയ്തത്. വവ്വാലിനെ അനുസ്മരിപ്പിക്കുന്ന വിധത്തിലായിരുന്നു ഡിസൈന് ചെയ്തിരിക്കുന്നത്. കിമ്മിന്റെ ലുക്ക് സോഷ്യല് മീഡിയയിലും വൈറലാണ്. അതേസമയം, എന്തെങ്കിലും പ്രതിഷേധത്തിന്റെ ഭാഗമായാണോ കിം ഇങ്ങനെ വന്നതെന്ന് റിപ്പോര്ട്ടില്ല. ലോകത്ത് സ്ത്രീകള്ക്ക് നേരേ നടക്കുന്ന അതിക്രമങ്ങള് അരങ്ങേറുന്ന സാഹചര്യത്തിലാണ് കിം ഈ വേഷം ധരിക്കാന് കാരണമെന്നും ചിലര് പറയുന്നു.